Medallie

A Medaille ähnelt opdisch da Münze oda aa oana Plakette. Obwohl sie aa beidseitig Schrifdn oda Buidmotive aufweist, könna ihr Design, Foam und Prägung individuell bestimmt und zua besondern Olässn und Gelegenheidn valiahn wern. De Medaille is ned fia den Umlauf bestimmt und hod koan aufgeprägdn Nennwert oda Nominalwert (aufgeprägta Wert auf gsetzlichn Zoiungsmiddln). Ma kennt sie rund und rechteckig, geprägt, gegossn oda modelliad, sowia in den unterschiedlichsdn Modaialian Poazello, Keramik, Hoiz, Ejfenhax und Metoi (edl oda unedl). Des Woat Medaille entstammt da französischn Sprach und hoasst übasetzt so vui wia „gloae Münze“.

Medaille 

In da Zeid des Umbruchs vom Middloida zua Neizeid (Renaissance) warn Medailln Kunst- und Repräsentationsobjekte und meistens aus Metoi gegossn, in Ausnahmefälln aa geprägt (in Positiv- oda Negativprägung). Gschoffa wurdn Medaillenkunstwerke vo grousn Künstlern ihra Zeid, den so genanndn „Medailleirn“. Houchwertige Medailln hom a guade Qualität und a künstlerische Aussogekroft. 

Münze 

Diam wern Münzn fia Medailln ogseng. Münzn san meist aus Metoi geprägts oda gegossans Zoiungsmiddl, a Unterfoam vo Gejd. Münzn lossn si unterscheidn in Kursmünze (fia den Zoiungsvakeah), Gedenkmünze (Eainnerungsmünze) und Ologemünze (Münze aus Edelmetoi ois Gejdanlogeobjekt oda zua Spekulation). 

Plakette

A Medaille werd mitunta aa mid oana Plakette vawexlt. Plaketdn hom im Gegensatz zua Medailln meist grod einseitig eahobne Schrift oda Buidmotive ois Darstäiung. De unterschiedliche Gstoidung da Voada- und Ruggseitn oana Medaille (Avas und Revas) birgt de bekannte Redensart vo da „Kehrseitn da Medaille“ und da Terminologie vo Voa- und Nochdeiln eins Sachvahoids. 

Medaillon 

A Medaillon is a weidere Fassette, de a Medaillenähnlichkeit hervoabringt. Des konn a runds oda ovals Schmuckstück/Glücksbringa vaziad mid Oanamendn und Liabs- und Lebenssymboln sei, oda a Buidnis-Medaille, wia ma sie aa an Weakn des Gedenkens (Denkmäla und Ehrenmoin) voafindet.https://www.thomassabo.com/EU/de_DE/women-categories-medaillons/damen/kategorie/medaillons?utm_medium=sea&utm_source=google&utm_campaign=sea&gclid=Cj0KCQjwgNXtBRC6ARIsAIPP7Ruf7ewdiJ7Ff6lQBIEu1WxzqgvlQfhKcS75IbZ-bVoKrFyQ6sZqSZYaAhaGEALw_wcB

Einsatzbereiche vo Medailln 

De Vabroadung vo Medailln is oiwei mid am Gedenga oda Auszeichnungsgrund fia besondere Leistung vabundn. De bekanntesdn und begehrtesdn Medailln san de Goid-, Silba- und Bronzemedailln bei nationaln Moasdaschofdn, Wäidmeisterschofdn und Olympischn Schbuin. In da genanndn Reihenfoige wern sie fia den easdn, zwoadn und driddn Blotz vagem. Bei gleichn Eagebnissn/Leistunga könna Medailln aa mehrfach vagem wern. 
Dazua gibt 's Medailln im Schuibuidungssystem, fia besondere wissnschoftliche Leistunga, sowia Medailln auf gsejschoftlichn Gebiedn, zum Gedenga an histoaische Eaeignisse, Tapferkeitsmedailln, Vadeanst- und Ehrenmedailln. 
Grenzfälle - ob Ologemünze oda Medaille - san da südofrikanische „Krügrrand“ und da mexikanische „Libertad“. Beide Bullionmünzn zeign koan aufgeprägdn Nennwert, vaeina aba aufgrund vo Börsenobhängigkeit (Krügrrand) und ois Referenzwährung (Libertad) Medailln- und Münzeigenschofdn. In de Kategoaie foid aa des „1-Billion-Mark-Stück da Provinz Westfaln“ . 

 Weblinks 
Portal Infoamadionsglossar von Valvero üba Münzn

 Beleg